Justitia

Justitia ( – Justicija, teisingumo deivė) – specializuota teisinės literatūros leidykla Lietuvoje. Buveinės adresas: Tilto g. 17/Radvilų g. 4, LT-01101, Vilnius. Leidyklos direktorius Remigijus Jokubauskas (Lietuvos leidėjų asociacijos prezidentas nuo 2012 m.).UAB „Justitia“ duomenys Veiklą pradėjo 1989 m.

Leidiniai – mokslo ir praktikos darbai, skirti esamiems ir būsimiems teisininkams. Auditorija – teisėjai, advokatai, valstybės tarnautojai ir pareigūnai, įmonių teisininkai, teisės studentai. Pagrindiniai leidiniai yra vadovėliai, monografijos, mokomosios priemonės, LR kodeksų komentarai ir teisės periodika (teisės mokslo ir praktikos žurnalas „Justitia“, žurnalas „Arbitražas. Teorija ir praktika). Jais, pasak leidyklos, siekiama „atverti kelius į teisės mokslo ir praktikos pasaulio pažinimą“, kurti Lietuvos teisės doktrinąLeidyklos „Justitia“ tinklavietė .

Išleisti tokie Kodeksų komentarai kaip:
 Lietuvos Respublikos civilinio kodekso komentaras,
 Lietuvos Respublikos darbo kodekso komentaras
 Lietuvos Respublikos civilinio proceso kodekso komentaras.

 Autoriai 
Leidinių autoriai ir bendraautoriai – žymūs Lietuvos teisės mokslininkai ir praktikai:
 Profesoriai:
Lietuvos mokslo premijos laureatai – akademikas prof. Valentinas Mikelėnas ir prof. Mindaugas Maksimaitis;
 Profesoriai – Vladas Pavilonis (1932–2003), Vytautas Piesliakas, Vilenas Vadapalas, Egidijus Šileikis, Alfonsas Vaišvila, Stasys Vansevičius, Ipolitas Nekrošius, Vytautas Andriulis, Genovaitė Dambrauskienė, Vytautas Pakalniškis, Justinas Sigitas Pečkaitis, Jevgenij Machovenko, Pranciškus Stanislavas Vitkevičius, Alfonsas Vaišvila Antanas Marcijonas, akademikas Vytautas Nekrošius, Vytautas Mizaras, Romualdas Drakšas, Dainius Žalimas Gediminas Mesonis, Tomas Berkmanas;
 Teisėjai – Egidijus Laužikas, Konstantinas Ramelis, Virgilijus Valančius, Artūras Driukas, Rimvydas Norkus, Česlovas Jokūbauskas, Artūras Šumskas, Aurelijus Gutauskas;
 Verslo teisės advokatai – Gediminas Dominas, Andrius Smaliukas Jonas Saladžius, Paulius Koverovas, Deividas Soloveičikas, Ramūnas Petravičius, Rimantas Simaitis, Tomas Kontautas;
 Kriminologai – Algimantas Čepas, Gintautas Sakalauskas, Svetlana Justickaja, Antanas Jatkevičius, doc. Ilona Michailovič;
 Tarptautininkai – Skirgailė Žaltauskaitė-Žalimienė, Zenonas Petrauskas (1950–2009), Danutė Jočienė, Marija Anciuvienė;
 Kiti autoriai (bendraautoriai) – Stasys Šedbaras, Viktoras Tiažkijus, Alfonsas Vileita, Gintautas Bužinskas, Tomas Davulis, Antanas Šenavičius, Eduardas Monkevičius, Gintautas Bartkus, Juozas Šatas, Alfonsas Vileita, Stasys Vėlyvis, Elena Vaitiekienė, Algirdas Taminskas, Pranas Kuconis, Vytautas Zabiela, Remigijus Merkevičius, Pranas Petkevičius, Daiva Petrylaitė, Petras Grėbliauskas, Irmantas Jarukaitis, Jurijus Maculevičius, Saulė Vidrinskaitė, Irma Randakevičienė, Dalia Mikelėnienė, Gitana Kišonaitė, Salvija Kavalnė, Vilija Mikuckienė, Ieva Deviatnikovaitė, Vidmondas Vėgelis, Rimvydas Velička (vadybininkas ekonomistas), Šarūnas Keserauskas, Indrė Žvaigždinienė, Darius Sauliūnas, Dangutė Ambrasienė, Solveiga Cirtautienė, Asta Dambrauskaitė, Simona Selelionytė-Drukteinienė, Edita Gruodytė, Skirmantas Bikelis, Marius Stračkaitis, Agnė Tikniūtė ir kiti.

 Žurnalas „Justitia“ 
1989 m. Lietuvos teisininkų draugija (LTD) įsteigė ir pradėjo leisti laikraštį „Justitia“.

1996 m. vietoj laikraščio pradėtas leisti to paties pavadinimo žurnalas. Jame publikuojami straipsniai aktualiomis civilinės teisės, civilinio proceso, konstitucinės teisės, Europos Sąjungos teisės ir kitomis temomis; pateikiama Lietuvos teismų, Europos Teisingumo Teismo ir Europos žmogaus Teisių Teismo praktika. Leidžia leidykla „Justitia“.

Nuo 2003 m. teisės mokslo ir praktikos žurnalas „Justitia“ leistas kartu su priedu „Teisės žinios“, kuriame buvo apžvelgiamos teisinio gyvenimo aktualijos ir įvykiai. Leidžiamas 4 kartus per metus. Leidinį rėmė Spaudos, radijo ir televizijos rėmimo fondas.

Redaktorių kolegijos nariai – Valentinas Mikelėnas (pirmininkas), Vytautas Nekrošius, Vytautas Mizaras, Tomas Davulis, Gintaras Goda, Danutė Jočienė, Egidijus Vidmantas Kurapka, Stasys Šedbaras, E. Šileikis, Gintaras Švedas, V. Valančius; iki 2007 m. spalio 23 d. – advokatas Algimantas Dziegoraitis (1939–2007)„Justitia“, 2007 m. Nr. 1 (63).

Laikraščio „Justitia“ leidėjas ir vyriausiasis redaktorius buvo teisininkas Arvydas Jokubauskas (1991 m. lapkričio–1992 m. gegužės mėn. jį pavadavo Arūnas Valinskas Arūnas Valinskas: aš esu Valinskas, pirmiausia – Valinskienės vyras (Laisvė Radzevičienė, žurnalas „Žmonės“, 2009 m. lapkričio 27 d. 11:39)), žurnalo „Justitia“ leidėjas – Remigijus Jokubauskas, atsakingaisiais redaktoriais dirbo teisininkai Darius SauliūnasBaigiamoji TeDi 2002 dalis (ELSA Vilnius, teisės portalo „Infolex“ informacija, 2002.04.26), Eglė Samuchovaitė. Žurnalo priedas „Teisės žinios“ leistas nuo 2003 iki 2007 m. (vyr. redaktorius Remigijus Jokubauskas, redaktoriai Jonas Sakalauskas, Vilma Gečaitė).

 Šaltiniai 

Kategorija:Vilniaus leidyklos
Kategorija:Lietuvos žurnalai
Kategorija:Lietuvos teisinė spauda
Kategorija:Dalykiniai teisės žurnalai
Kategorija:Teisės mokslai Lietuvoje